Angela Merkel

Si Angela Dorothea Merkel (nianak nen Hulyo 17, 1954, diad Hamburg, West Germany), so Kanselar na Alemanya. Si Merkel, ya apili ed German Parliamentary Assembly manlapud Mecklenburg-Vorpommern, so pangulo na Christian Democratic Union (CDU) manlapu nen Abril 9, 2000, tan pangulo na CDU-CSU parliamentary group manlapud 2002 anggad 2005. Sikatoy lider na Grand coalition a walaay kaabay ton partido na politika, say Christian Social Union (CSU), tan say Social Democratic Party of Germany (SPD), ya apoterpedo kayari na 2005 federal election nen Nobyembre 22, 2005.

Nen 2007, si Merkel so nagmaliw a Presidente na European Council tan pangulo na G8. Baleg so nitulong to ed impantotongtongan na Treaty of Lisbon tan say Berlin Declaration. Ontan met ed politika ed loob na bansa, ed bunigas tan ed saray problema ed panagpaaligwas na enerhiya.

Si Merkel so sankaunaan ya biin Chancellor na Alemanya. Sikato so impasen na Forbes Magazine a sankamakapanyarin bii ed mundo ed kaplesan. Nen 2007 sikatoy nagmaliw ya komaduan bii ya nagmaliw ya pangulo na G8 kayari nen Margaret Thatcher.

Nen 2008 et sikatoy akaawat na Charlemagne Prize "lapud saray impansagpot ton manguman ed European Union". Say premyo et iter nen Nicolas Sarkozy.

Saray reperensiya

Category:Alemanya
Merkel, Angela D.